

ที่ มท 0816.3/ว กรมส่งเสริมการปกครองท้องถิ่น

ถนนนครราชสีมา กทม. 10300

ตุลาคม 2564

เรื่อง โครงการเพิ่มทักษะด้านอาชีพแก่นักเรียนครอบครัวยากจนที่ไม่ได้เรียนต่อหลังจบการศึกษาภาคบังคับ ปีงบประมาณ พ.ศ. 2565

เรียน ผู้ว่าราชการจังหวัด ทุกจังหวัด

อ้างถึง 1. หนังสือกระทรวงมหาดไทย ที่ มท 0816.3/ว 4128 ลงวันที่ 9 ตุลาคม 2562  
 2. หนังสือกรมส่งเสริมการปกครองท้องถิ่น ด่วนที่สุด ที่ มท 0816.3/ว 226 ลงวันที่ 23 มกราคม 2563  
 3. หนังสือกรมส่งเสริมการปกครองท้องถิ่น ด่วนที่สุด ที่ มท 0816.3/ว 998 ลงวันที่ 27 มีนาคม 2563

สิ่งที่ส่งมาด้วย 1. ปฏิทินการดำเนินงาน จำนวน 1 ชุด

2. แนวทางการขอรับการสนับสนุนงบประมาณในการนำนักเรียนไปศึกษาดูงาน

จากองค์กรปกครองส่วนท้องถิ่น จำนวน 1 ชุด

ตามที่สำนักงานผู้ตรวจการแผ่นดิน ได้ดำเนินโครงการเพิ่มทักษะด้านอาชีพแก่นักเรียนครอบครัวยากจนที่ไม่ได้เรียนต่อหลังจบการศึกษาภาคบังคับ ตั้งแต่ปีงบประมาณ พ.ศ. 2563 และได้ลงนามบันทึกข้อตกลง  
ความร่วมมือตามโครงการเพิ่มทักษะด้านอาชีพแก่นักเรียนครอบครัวยากจนที่ไม่ได้เรียนต่อหลังจบการศึกษาภาคบังคับ เมื่อวันที่ 13 กันยายน 2562 กับหน่วยงานที่เกี่ยวข้องประกอบด้วย สำนักงานผู้ตรวจการแผ่นดิน กระทรวงมหาดไทย กระทรวงศึกษาธิการ กระทรวงการพัฒนาสังคมและความมั่นคงของมนุษย์ สำนักงานคณะกรรมการการศึกษาขั้นพื้นฐาน กรมส่งเสริมการปกครองท้องถิ่น กรมพัฒนาฝีมือแรงงาน กรมการจัดหางาน เพื่อบูรณาการความร่วมมือในการเพิ่มทักษะด้านอาชีพแก่นักเรียนครอบครัวยากจนที่ไม่ได้เรียนต่อหลังจบการศึกษาภาคบังคับทั่วประเทศ และได้ขอความร่วมมือจังหวัดดำเนินการตามขั้นตอน และปฏิทินการดำเนินงาน พร้อมทั้งขอความร่วมมือองค์กรปกครองส่วนท้องถิ่น  
ในการสนับสนุนงบประมาณเพื่อดำเนินโครงการดังกล่าว ความละเอียดแจ้งแล้ว นั้น

เพื่อให้การดำเนินโครงการเพิ่มทักษะด้านอาชีพแก่นักเรียนครอบครัวยากจนที่ไม่ได้เรียนต่อหลังจบการศึกษาภาคบังคับ ปีงบประมาณ พ.ศ. 2565 เป็นไปด้วยความเรียบร้อยและบรรลุวัตถุประสงค์ ขอความร่วมมือ จังหวัดดำเนินการ ดังนี้

1. ให้สำนักงานส่งเสริมการปกครองท้องถิ่นจังหวัด กำชับองค์กรปกครองส่วนท้องถิ่นให้ความสำคัญในการดำเนินโครงการเพิ่มทักษะด้านอาชีพแก่นักเรียนครอบครัวยากจนที่ไม่ได้เรียนต่อหลังจบการศึกษาภาคบังคับ ปีงบประมาณ พ.ศ. 2565 โดยมอบหมายให้ผู้อำนวยการสถานศึกษาและครูแนะแนวเข้าร่วมการประชุมฯ ในขั้นตอนการประชุมชี้แจงผู้อำนวยการโรงเรียนและครูแนะแนว และขั้นตอนการสำรวจและจำแนกนักเรียนกลุ่มเป้าหมาย และการสนับสนุน กำกับ ติดตาม ในขั้นตอนการนำนักเรียนกลุ่มเป้าหมายไปศึกษาดูงาน การรับสมัครและเข้าฝึกอบรม

/ 2. แจ้งปฏิทิน ...

- 2 -

2. แจ้งปฏิทินการดำเนินโครงการเพิ่มทักษะด้านอาชีพแก่นักเรียนครอบครัวยากจนที่ไม่ได้เรียนต่อหลังจบการศึกษาภาคบังคับ ปีงบประมาณ พ.ศ. 2565 และแนวทางการขอรับการสนับสนุนงบประมาณในการนำนักเรียนไปศึกษาดูงานจาก องค์กรปกครองส่วนท้องถิ่นตามโครงการเพิ่มทักษะด้านอาชีพแก่นักเรียนครอบครัวยากจน ที่ไม่ได้เรียนต่อหลังจบการศึกษาภาคบังคับให้องค์กรปกครองส่วนท้องถิ่นทุกแห่งทราบ เพื่อแจ้งสถานศึกษาในสังกัดที่มีนักเรียนครอบครัวยากจนที่ไม่ได้เรียนต่อหลังจบการศึกษาภาคบังคับประสงค์เข้ารับการฝึกอบรมและขอรับ การสนับสนุนงบประมาณให้ดำเนินการตามแนวทางดังกล่าวด้วย

จึงเรียนมาเพื่อโปรดพิจารณา

ขอแสดงความนับถือ

(นายประยูร รัตนเสนีย์)

อธิบดีกรมส่งเสริมการปกครองท้องถิ่น

กองส่งเสริมและพัฒนาการจัดการศึกษาท้องถิ่น

กลุ่มงานส่งเสริมการจัดการศึกษาท้องถิ่น

โทร. ๐-๒๒๔๑-๙๐๐๐ ต่อ ๕๓๑๒

โทรสาร. ๐-๒๒๔๑-๙๐21-3 ต่อ ๒๑๘

ไปรษณีย์อิเล็กทรอนิกส์ saraban@dla.go.th



https://bit.ly/3BYO9t1

สิ่งที่ส่งมาด้วย 1 - 2

รอง อสถ. ...................................

ผอ.กศ. .......................................

ผอ.กง.สศ. ..................................

หน.ฝ. .........................................

จนท. ..........................................